સોમવારે શરૂઆતથી જ રૂપિયો ડોલર સામે નબળો પડ્યો છે . રૂપિયો ડોલર સામે 29 પૈસા ગગડીને 73.87 પર પહોંચી ગયો છે . એશિયાઈ બજારમાં આવેલી કમજોરીનો પ્રભાવ ભારતીય શેરબજારમાં પણ જોવા મળી રહ્યો છે . સેન્સેક્સ શરૂઆતી વધારા પછી હવે નીચે ગગડતો જોવા મળી રહ્યો છે . સોમવારે સેન્સેક્સ 47 પોઇન્ટ ગગડીને 34,687 પર કારોબાર કરી રહ્યું છે . જયારે એક સમયે તે 200 કરતા પણ વધારે પોઇન્ટ પર ચાલી રહ્યું હતું . રૂપિયો શુક્રવારે 56 પૈસા મજબૂત થઈને 73.56 પ્રતિ ડોલર પર બંધ થયો હતો . જયારે આજે સોમવારે શરૂઆતી કારોબારમાં રૂપિયાને ફટકો પડ્યો છે અને રૂપિયો 29 પૈસા તૂટીને 73.87 પર બંધ થયો છે . શુક્રવારે રૂપિયામાં મજબૂતી જોવા મળી હતી જયારે વિશ્વના બજારમાં કાચા તેલની કિંમતમાં ઘટાડો જોવા મળ્યો હતો . 1 રૂપિયામાં સોનાની ખરીદી કરીને , આ નવરાત્રીમાં બનો માલામાલ જયારે નિફટી 19 પોઇન્ટ ઘટાડા સાથે 10,454 પોઇન્ટ પર કારોબાર કરી રહી છે . આ પહેલા આજે સવારે સેન્સેક્સ વધારા સાથે ખુલ્યું હતું . આજે સેન્સેક્સ 238 પોઇન્ટના વધારા સાથે 34,900 પોઇન્ટ પાર કરી ગયું હતું પરંતુ અચાનક તેમાં ઘટાડો જોવા મળ્યો . નિફટી પણ 51 પોઇન્ટના વધારા પછી થોડા જ સમયમાં ગગડીને 10,500 પોઇન્ટ કરતા નીચે આવી ગઈ .